pythainlp/thaigov-v2-corpus-22032023 huggingface dataset:
วันจันทร์ที่ 16 พฤษภาคม 2565
โฆษกรัฐบาลเผย นายกฯ ชื่นชมประสิทธิภาพทีมแพทย์และการสาธารณสุขไทย ในการดูแลผู้ป่วยโควิด-19  จำนวนผู้ป่วยในระบบลดน้อยลงและผู้ป่วยรักษาหายกลับบ้านเพิ่มขึ้นต่อเนื่อง โดยวันนี้ผู้เสียชีวิต 40 ราย
โฆษกรัฐบาลเผย นายกฯ ชื่นชมประสิทธิภาพทีมแพทย์และการสาธารณสุขไทย ในการดูแลผู้ป่วยโควิด-19  จำนวนผู้ป่วยในระบบลดน้อยลงและผู้ป่วยรักษาหายกลับบ้านเพิ่มขึ้นต่อเนื่อง โดยวันนี้ผู้เสียชีวิต 40 ราย
วันนี้ (16 พ.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม ชื่นชมการสาธารณสุขไทย และขอบคุณทีมแพทย์และบุคลากรทางการแพทย์ในการดูแล รักษาผู้ป่วยโควิด-19 หายป่วยจนสามารถกลับบ้านได้ มีจำนวนมากกว่าผู้ติดเชื้อใหม่รายวัน จำนวนผู้ป่วยในระบบลดน้อยลง ขณะที่ วันนี้ผู้เสียชีวิต 40 ราย อย่างไรก็ตาม นายกรัฐมนตรียังย้ำถึงความจำเป็นที่ทุกฝ่ายยังคงต้องยึดปฏิบัติตามมาตรการป้องกันการติดเชื้อโควิดแบบครอบจักรวาล (Universal Prevention) และมาตรการ COVID Free Setting อย่างต่อเนื่อง พร้อมเชิญชวนประชาชน รวมทั้ง ผู้ปกครองเร่งนำบุตรหลานเข้ารับวัคซีนทั้งเข็มหลักและเข็มกระตุ้น ยืนยันประสิทธิภาพของวัคซีน สามารถช่วยลดความรุนแรง เมื่อได้รับเชื้อโควิด – 19 รวมทั้งยังเป็นการสร้างภูมิคุ้มกันให้แก่บุตรหลานด้วย
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (16 พฤษภาคม 2565) พบมีผู้ติดเชื้อรายใหม่ รวม 5,238 ราย จำแนกเป็นผู้ป่วยจากในประเทศ 5,236 ราย และ ผู้ป่วยมาจากต่างประเทศ 2 ราย รวมผู้ป่วย สะสม 2,155,649 ราย (ตั้งแต่ 1 มกราคม 2565) ขณะที่หายป่วยกลับบ้าน 9,168 ราย รวมหายป่วยสะสม 2,114,273 ราย (ตั้งแต่ 1 มกราคม 2565) โดยมีผู้ป่วยกำลังรักษา 66,805 ราย และเสียชีวิต 40 รายทั้งนี้จำนวนผู้ป่วยปอดอักเสบ รักษาตัวอยู่ในโรงพยาบาล 1,271 ราย เฉลี่ยจังหวัดละ 17 ราย อัตราครองเตียง ร้อยละ 16.4
...............
วันพฤหัสบดีที่ 2 ธันวาคม 2564
กบข. คว้า 2 รางวัลรัฐบาลดิจิทัล ปี 64 ชูการพัฒนาบริการดิจิทัลโดดเด่นต่อเนื่อง 3 ปีซ้อน และหน่วยงานรัฐดีเด่นด้านธรรมาภิบาลข้อมูล
กบข.คว้า 2 รางวัลรัฐบาลดิจิทัล ประจำปี 2564 (DG Awards 2021) ได้แก่ รางวัลรัฐบาลดิจิทัล ต่อเนื่องเป็นปีที่ 3 และรางวัลหน่วยงานดีเด่นด้านการใช้ธรรมาภิบาลข้อมูลภาครัฐ
กบข. คว้า 2 รางวัลรัฐบาลดิจิทัล ประจำปี 2564 (DG Awards 2021) ได้แก่ รางวัลรัฐบาลดิจิทัล ต่อเนื่องเป็นปีที่ 3 และรางวัลหน่วยงานดีเด่นด้านการใช้ธรรมาภิบาลข้อมูลภาครัฐ มุ่งพัฒนาบริการสมาชิกผ่านแพลตฟอร์มดิจิทัลแบบครบวงจร พร้อมขับเคลื่อนนโยบายธรรมาภิบาลข้อมูล (Data Governance)
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. รับ 2 รางวัล จากพลเอกประยุทธ์ จันทร์โอชา นายกรัฐมนตรี ในงานมอบรางวัลรัฐบาลดิจิทัล ประจำปี 2564 (DG Awards 2021) ได้แก่ 1. รางวัลรัฐบาลดิจิทัล (Digital Government Awards) ต่อเนื่องเป็นปีที่ 3 และ 2. รางวัลหน่วยงานดีเด่นด้านการใช้ธรรมาภิบาลข้อมูลภาครัฐ (Data Governance) จัดโดย สำนักงานพัฒนารัฐบาลดิจิทัล (องค์การมหาชน) ณ สโมสรทหารบก เมื่อวันที่ 2 ธันวาคม 2564 ซึ่งมีหน่วยงานทั่วประเทศเข้าร่วมการสำรวจทั้งสิ้น 1,852 หน่วยงาน
กบข. มุ่งมั่นพัฒนาต่อยอดการให้บริการสมาชิกผ่านช่องทางดิจิทัล เพื่อช่วยอำนวยความสะดวกและเพิ่มประสิทธิภาพการให้บริการสมาชิกตั้งแต่วันที่เข้ารับราชการ จนถึงวันที่เกษียณอายุราชการหรือพ้นสมาชิกภาพ ตลอดจนดูแลสมาชิกที่ใช้บริการออมต่อกับ กบข. เมื่อออกจากราชการ ทำให้ปัจจุบันมีสถิติการเข้าใช้งานแอปพลิเคชัน “My GPF” สูงกว่า 1 ล้านครั้งต่อเดือน นอกจากนี้ กบข. ยังได้มีการจัดการข้อมูลตามนโยบายธรรมาภิบาลข้อมูล (Data Governance) โดยเป็นไปตามประกาศคณะกรรมการพัฒนารัฐบาลดิจิทัล ตลอดจนมีการเผยแพร่ข้อมูลสำคัญเกี่ยวกับ กบข. เพื่อให้ข้อมูลสมาชิกอย่างชัดเจน ครบถ้วนผ่านเว็บไซต์ของ กบข. และเผยแพร่ผ่านแหล่งข้อมูลภาครัฐ สอดคล้องตามนโยบายการเปิดเผยข้อมูลเปิดภาครัฐในรูปแบบดิจิทัล
สำหรับแผนงานสำคัญในปี 2565 กบข. เตรียมเปิดให้บริการระบบคู่แฝดดิจิทัล (Digital Twins) เพื่อจำลองการเลือกแผนลงทุนและสัดส่วนเงินออมในระดับความเสี่ยงที่สมาชิกสนใจ (Simulation Application) ซึ่งจะช่วยประกอบการตัดสินใจเลือกแผนการลงทุนและใช้บริการออมเพิ่ม ตลอดจนประมาณการยอดเงินในอนาคตเพื่อช่วยวางแผนบริหารเงินออมให้สอดคล้องกับเป้าหมายหลังเกษียณของสมาชิก
วันอังคารที่ 12 ตุลาคม 2564
รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง ครั้งที่ 5/2564 ดำเนินการประชุมผ่านระบบออนไลน์ (VDO Conference) จากห้องประชุม 134 กระทรวงเกษตรและสหกรณ์ โดยมีสาระสำคัญในการประชุม ได้แก่ 1) รับทราบรายงานผลการดำเนินงานโครงการสนับสนุนสินเชื่อผู้ประกอบการผลิตผลิตภัณฑ์ยาง 2) พิจารณาอนุมัติจ่ายเงินชดเชยดอกเบี้ย (เพิ่มเติม) 3) พิจารณาการชดเชยดอกเบี้ย (เพิ่มเติม) ที่จ่ายแบบ Interest Rate Swap 4) พิจารณาปรับปรุงวิธีการดำเนินงานโครงการสนับสนุนสินเชื่อผู้ประกอบการผลิตผลิตภัณฑ์ยาง 5) พิจารณาการขอผ่อนผันหลักเกณฑ์และเงื่อนไขโครงการสนับสนุนสินเชื่อผู้ประกอบการผลิตผลิตภัณฑ์ยาง และ 6) พิจารณาปรับเปลี่ยนหลักเกณฑ์เงื่อนไขโครงการสนับสนุนสินเชื่อผู้ประกอบการผลิตผลิตภัณฑ์ยาง
วันจันทร์ที่ 31 มกราคม 2565
ผล ATK เป็นบวก ไม่ต้องตรวจ RT-PCR ซ้ำ โทร. 1330 เข้าระบบรักษาที่บ้านหรือชุมชนได้เลย
....
กระทรวงสาธารณสุข เผย ผู้ตรวจโควิด-19 ด้วยชุดตรวจเร็ว ATK แล้วได้ผลเป็นบวก หากไม่มีอาการ หรือ มีอาการเพียงเล็กน้อย ให้ติดต่อสายด่วน สปสช. 1330 เพื่อเข้าสู่ระบบการดูแลรักษาที่บ้าน (Home Isolation) หรือชุมชน (Community Isolation) โดยไม่ต้องตรวจซ้ำด้วย RT-PCR ยกเว้นในรายที่มีความเสี่ยงทางการแพทย์ จะมีการตรวจ RT-PCR ซ้ำโดยผู้ป่วยไม่ต้องเสียค่าใช้จ่าย
.
ผู้ป่วยกลุ่มอาการเล็กน้อยที่ต้องการผลตรวจ RT-PCR เพื่อเป็นหลักฐานในการเคลมประกัน จะต้องรับผิดชอบค่าใช้จ่ายในการตรวจและออกใบรับรอง ซึ่งผู้ป่วยจะได้รับคืนจากเงินเอาประกันอยู่แล้ว รพ. ที่ทำการตรวจให้จะไม่ได้เบิกค่าตรวจกับ สปสช.
#ไทยคู่ฟ้า#ร่วมต้านโควิด19
-------------------
วันจันทร์ที่ 17 มกราคม 2565
The cabinet met on January 11, 2022
The cabinet met on January 11, 2022. Some of the resolutions are as follows:
Title: Draft Royal Decree on prorogation of second ordinary session of the National Assembly, B.E. …
The Cabinet approved in principle the Draft Royal Decree on prorogation of the second legislative ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันศุกร์ที่ 6 สิงหาคม 2564
วธ.สรรหาผู้ทำคุณประโยชน์ต่อวธ.ประจำปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล “วัฒนคุณาธร”
วธ.สรรหาผู้ทำคุณประโยชน์ต่อวธ.ประจำปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล “วัฒนคุณาธร”
วธ.สรรหาผู้ทำคุณประโยชน์ต่อวธ.ประจำปี 2564 ทั้งส่วนกลาง-ภูมิภาค 522 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่บุคคล คณะบุคคลและองค์กรร่วมเป็นพลังขับเคลื่อนงานศาสนา ศิลปะและวัฒนธรรมในโอกาสวันคล้ายวันสถาปนากระทรวง 3 ต.ค. 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) ได้น้อมนำพระปฐมบรมราชโองการในพระบาทสมเด็จพระเจ้าอยู่หัวในการสืบสาน รักษา และต่อยอดมาเป็นแนวทางดำเนินงานในการขับเคลื่อนงานวัฒนธรรมของชาติ ภายใต้กรอบยุทธศาสตร์ชาติ ระยะ 20 ปี โดยยึดหลักธรรมาภิบาลและบูรณาการความร่วมมือกับทุกภาคส่วนทั้งสภาวัฒนธรรมทุกระดับ เครือข่ายทางศาสนา ศิลปะและวัฒนธรรม หน่วยงานรัฐ เอกชน ชุมชนและภาคประชาชนเพื่อขับเคลื่อนภารกิจด้านศาสนา ศิลปะ และวัฒนธรรมให้เกิดประโยชน์สูงสุดต่อคนไทยและประเทศชาติ ดังนั้น วธ.จึงได้ดำเนินการคัดเลือกผู้ทำคุณประโยชน์ต่อกระทรวงวัฒนธรรมเพื่อประกาศยกย่องเชิดชูเกียรติและมอบรางวัล “วัฒนคุณาธร” ให้แก่ภาคีเครือข่ายภาคประชาชนทั้งเด็ก เยาวชน บุคคล นิติบุคคลหรือคณะบุคคล ทั้งในส่วนกลางและส่วนภูมิภาคที่มีกิจกรรมหรือผลงานดีเด่นประจักษ์ถึงความมุ่งมั่นและทุ่มเทต่อการสนับสนุนการขับเคลื่อนการดำเนินงานด้านศาสนา ศิลปะและวัฒนธรรมในทุกมิติของวธ. ก่อให้เกิดคุณค่าและประโยชน์ต่อสาธารณชนอย่างกว้างขวางทั้งในประเทศและต่างประเทศ
รัฐมนตรีว่าการกระทรวงวัฒนธรรม กล่าวอีกว่า การคัดเลือกผู้ทำคุณประโยชน์ต่อวธ.และมอบรางวัล “วัฒนคุณาธร” วธ.ได้ดำเนินการมาตั้งแต่ปี พ.ศ.2550 ต่อเนื่องมาจนถึงปัจจุบัน ซึ่งขณะนี้วธ.อยู่ระหว่างดำเนินการคัดเลือกผู้ทำคุณประโยชน์ต่อวธ. แบ่งเป็น 3 ประเภท ได้แก่ 1. ประเภทเด็กหรือเยาวชน 2. ประเภทบุคคล และ3.ประเภทนิติบุคคล หรือคณะบุคคล ซึ่งปีนี้มีผู้ได้รับการเสนอชื่อเข้ารับการคัดเลือกเป็นผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. 2564 รวมทั้งหมด 522 รางวัล แบ่งเป็นส่วนกลาง หน่วยงานในสังกัดวธ. 11 หน่วยงาน จำนวน 66 รางวัล และส่วนภูมิภาค 76 จังหวัด จำนวน 456 รางวัล ทั้งนี้ ผู้ได้รับการคัดเลือกจะได้รับโล่รางวัล“วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2564 ซึ่งปีนี้เป็นปีที่ 19 เพื่อเป็นการสร้างขวัญกำลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสำคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติให้คงอยู่อย่างยั่งยืน
วันอังคารที่ 10 พฤษภาคม 2565
PM to attend 2nd ASEAN-U.S. Special Summit during May 12-13, 2022
PM to attend 2nd ASEAN-U.S. Special Summit during May 12-13, 2022
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to visit Washington D.C., United States of America during May 12-13, 2022, upon an invitation of U.S. President Joe Biden, to attend the 2nd ASEAN-U.S. Special Summit.
ASEAN and the United States are set to convene a Special Summit to celebrate 45 years of the ASEAN-U.S. Dialogue Relations, and discuss ways and means to intensify cooperation in various areas.
Other than attending the Special Summit, the Prime Minister is also scheduled to meet the U.S. leader and high-level officials to discuss cooperation on post-pandemic recovery and the region’s sustainable growth. He will also meet with the U.S. private sector to ensure them of Thailand’s readiness to transition into the next phase of country reopening and economic recovery, and affirmed the country’s aspiration to become the U.S.’s strong supply chain and partner in digital economy, sustainable development, clean energy, and EVs. The Prime Minister’s visit would also be a good opportunity to push forth Thailand’s hosting of APEC 2022 and the BCG Economic Model, which could be taken forward at the U.S.’s hosting of APEC 2023.
วันอังคารที่ 2 สิงหาคม 2565
รมว.อว. ชู ม.มหิดล ต้นแบบแห่งการวิจัยและพัฒนา เสริมแกร่งสถาบันอุดมศึกษาเพื่อสังคม สู่โมเดลในการพัฒนาประเทศระดับพื้นที่
รมว.อว. ชู ม.มหิดล ต้นแบบแห่งการวิจัยและพัฒนา เสริมแกร่งสถาบันอุดมศึกษาเพื่อสังคม สู่โมเดลในการพัฒนาประเทศระดับพื้นที่
11 กรกฎาคม 2565 ณ มหาวิทยาลัยมหิดล ศาลายา จังหวัดนครปฐม /ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม บรรยายพิเศษในหัวข้อ “เสริมพลังอุดมศึกษาเพื่อสังคม” ในเวทีเสวนา “มหาวิทยาลัยเพื่อการรับใช้ชุมชน : บทบาทและความร่วมมือ” โดยมี ศาตราจารย์ นายแพทย์บรรจง มไหสวริยะ อธิการบดีมหาวิทยาลัยมหิดล รองศาสตราจารย์ธรรมรักษ์ ละอองนวล รักษาราชการอธิการบดีมหาวิทยาลัยราชภัฎอุบลราชธานี ผศ.ไชยรัตน์ปราณีอธิการบดีมหาวิทยาลัยราชภัฎนครสวรรค์ ผศ.ศิริรัตน์ เซ็งเส็ง ผู้ช่วยอธิการดี มหาวิทยาลัยราชภัฏกาญจนบุรีดร.กิตติ สัจจาวัฒนาผอ.หน่วยบริหารและจัดการทุนด้านการพัฒนาระดับพื้นที่ (บพท.)ร่วมเสวนาภายในงานดังกล่าว
ศ.(พิเศษ) ดร.เอนก เหล่าธรรมทัศน์ รมว.การอุดมศึกษา กล่าวว่า มหาวิทยาลัยของไทยที่มหิดลควรทำงานด้วย คือ มหาวิทยาลัยราชภัฏและมหาวิทยาลัยเทคโนโลยีราชมงคล เนื่องจากมีความชำนาญในพื้นที่เป็นอย่างสูง และเป็นชั้นนำของประเทศ ขณะเดียวกันก็มีมหาวิทยาลัยอีกประเภทนึง คือ มหาวิทยาลัยรับใช้พื้นที่ รับใช้สังคม ซึ่งมหาวิทยาลัยราชภัฏของเราเป็นมหาวิทยาลัยลักษณะนี้ การทำงานให้ดีต้องถอดบทเรียนจากทฤษฎีไม่ใช่เลียนแบบเกณฑ์จากต่างประเทศเพียงอย่างเดียว ซึ่งจะทำให้มหาวิทยาลัยของเรามีความเป็นเลิศได้ด้วยการปฏิบัติ ด้วยคุณูปกรที่ทำให้กับพื้นที่ที่เราอยู่ ส่วนมหาวิทยาลัยเทคโนโลยีราชมงคลเป็นมหาวิทยาลัยอีกประเภทหนึ่งที่ทำด้านนวัตกรรม ประดิษฐกรรม ที่สามารถใช้ได้จริง ซึ่งจะทำให้มหาวิทยาลัยเทคโนโลยีราชมงคลมีความก้าวหน้าขึ้น นอกจากนั้นควรสนใจด้านการพัฒนาพื้นที่และสังคม ที่เน้นด้านเทคโนโลยี นวัตกรรม ประดิษฐกรรม
ศ.(พิเศษ) ดร.เอนก กล่าวต่อไปว่า ต้องขอขอบคุณมหาวิทยาลัยมหิดล ที่เอาตัวเองเป็นมหาวิทยาลัยหลักที่ทำด้านวิจัยและพัฒนา ซึ่งดีที่สุดแห่งหนึ่งของประเทศ การทำ policy advocacy เราไม่ควรทำซ้ำกับที่คนอื่นเขาทำ ผมอยากฝากให้มหิดลช่วยผลักดันให้มหาวิทยาลัยมีบทบาทในการพัฒนา แก้ปัญหาให้แก่ท้องถิ่น ชุมชน ให้ดีที่สุดและสำเร็จ นี่จะเป็นโมเดลในการพัฒนาประเทศอีกแบบหนึ่ง คือ พัฒนาประเทศด้วยมหาวิทยาลัย สิ่งที่มหิดลทำจะเป็นต้นแบบในการเสนอความคิดสร้างสรรค์และทำสิ่งสร้างสรรค์ที่สุดให้พื้นที่ สร้างโอกาส และต้องเลือกเรื่องที่จะทำที่ส่งผลดีให้กับประเทศชาติ
วันอังคารที่ 24 พฤษภาคม 2565
ครม.อนุมัติให้ กฟผ. ก่อสร้างโรงไฟฟ้าแม่เมาะทดแทนเครื่องที่ถูกปลด 4.74 หมื่นล้าน
ครม.อนุมัติให้ กฟผ. ก่อสร้างโรงไฟฟ้าแม่เมาะทดแทนเครื่องที่ถูกปลด 4.74 หมื่นล้าน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 พฤษภาคม 2565 ว่า ครม.เห็นชอบให้การไฟฟ้าฝ่ายผลิตแห่งประเทศไทย (กฟผ.) ดำเนินการก่อสร้างและติดตั้งโรงไฟฟ้าแม่เมาะทดแทน เครื่องที่ 8-9 ซึ่งจะถูกปลดออกจากระบบไฟฟ้าในปี 2565 และปี 2568 โดยมีขนาดกำลังการผลิตไฟฟ้าตามสัญญา 600 เมกะวัตต์ พร้อมระบบส่งไฟฟ้า วงเงินโครงการรวม 47,470 ล้านบาท เพื่อให้เกิดความมั่นคงในการผลิตกระแสไฟฟ้าในพื้นที่ภาคเหนือ ทั้งนี้ วงเงินโครงการให้ใช้งบประมาณจากแหล่งรายได้ของ กฟผ. เป็นอันดับแรก หากจำเป็นต้องใช้เงินกู้ กระทรวงการคลังจะจัดหาแหล่งเงินกู้ให้ตามความเหมาะสม โดยกระทรวงการคลังจะไม่ค้ำประกัน
โครงการก่อสร้างโรงไฟฟ้าแม่เมาะทดแทน เครื่องที่ 8-9 ตั้งอยู่ภายในโรงไฟฟ้าแม่เมาะ อำเภอแม่เมาะ จังหวัดลำปาง ใช้พื้นที่ก่อสร้างประมาณ 145 ไร่ ซึ่งอยู่ในขอบเขตพื้นที่ของ กฟผ. ที่ได้รับอนุญาตให้ใช้ประโยชน์จากกรมป่าไม้จนถึงวันที่ 31 มกราคม 2593 มีระยะเวลาในการก่อสร้างประมาณ 48 เดือน โรงไฟฟ้าแห่งนี้ มีกำหนดจ่ายไฟฟ้าเชิงพาณิชย์ในปี 2569 และมีประสิทธิภาพเฉลี่ยตลอดอายุการเดินเครื่อง 25 ปี
นางสาวรัชดากล่าวด้วยว่า โครงการจะไม่กระทบต่อเป้าหมายการปลดปล่อยคาร์บอนเป็นศูนย์ ภายในปี ค.ศ.2070 ของรัฐบาล เนื่องจากโรงไฟฟ้าแห่งนี้มีการนำเทคโนโลยีที่ทันสมัยมาใช้ เช่น เครื่องผลิตไอน้ำแรงดันเหนือวิกฤต (Ultra – Supercritical) สามารถผลิตไอน้ำได้ดีขึ้นและเพิ่มประสิทธิภาพการเผาไหม้มากขึ้น ทำให้ปริมาณการใช้ถ่านหินลดลงและมีประสิทธิภาพการผลิตไฟฟ้าดีขึ้น นอกจากนี้ ยังได้มีการติดตั้งระบบควบคุมการปล่อยมลพิษทางอากาศจากโรงไฟฟ้าให้อยู่ในค่ามาตรฐาน ได้แก่ ระบบดักจับฝุ่นและขี้เถ้าลอย (TSP) ระบบกำจัดซัลเฟอร์ไดออกไซด์ (SO2) และระบบควบคุมก๊าซออกไซด์ของไนโตรเจน (NOX) ทั้งนี้ โครงการมีความคุ้มค่าในการลงทุนและให้ผลตอบแทนการลงทุน ในอัตราที่เหมาะสมในราคาขายไฟฟ้าเฉลี่ยที่ไม่สูงกว่าผู้ผลิตไฟฟ้าเอกชนรายใหญ่ที่ใช้ถ่านลิกไนต์เป็นเชื้อเพลิง โดยมีผลตอบแทนทางเศรษฐศาสตร์และการเงิน ดังนี้ อัตราผลตอบแทนทางการเงิน (IRR) ร้อยละ 5.876 มูลค่าปัจจุบันของผลประโยชน์สุทธิ ( NPV) 119 ล้านบาท อัตราผลตอบแทนการลงทุนทางเศรษฐศาสตร์ (EIRR) ร้อยละ 6.99 มูลค่าปัจจุบัน 5,928 ล้านบาท มีระยะเวลาคืนทุน 16 ปี
วันอังคารที่ 12 ตุลาคม 2564
รมว.พม. นำทีมนั่งเรือลุยน้ำท่วมช่วยเหลือครอบครัวกลุ่มเปราะบาง ในพื้นที่อำเภอบางระกำ จังหวัดพิษณุโลก
รมว.พม. นำทีมนั่งเรือลุยน้ำท่วมช่วยเหลือครอบครัวกลุ่มเปราะบาง ในพื้นที่อำเภอบางระกำ จังหวัดพิษณุโลก
วันที่ 8 ต.ค. 64เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่จังหวัดพิษณุโลก เพื่อช่วยเหลือประชาชนผู้ประสบภัยน้ำท่วมในพื้นที่อําเภอบางระกํา โดยมอบถุงยังชีพ กองทุนช่วยเหลือผู้ประสบสาธารณภัยสำนักนายกรัฐมนตรี จำนวน 1,800 ชุด สำหรับครอบครัวผู้ประสบภัย ณ อาคารบุญนิธิ คุณพ่อซุ่น แซ่เตี๊ย-คุณแม่จั๊ง (ห้องประชุมข้าง กศน.) อำเภอบางระกำ จังหวัดพิษณุโลก จากนั้น เดินทางลงพื้นที่โดยเรือ เพื่อเยี่ยมบ้านครอบครัวกลุ่มเปราะบางที่มีทั้งเด็กและผู้สูงอายุ ซึ่งประสบปัญหาความเดือดร้อนและยากลำบากจากภัยน้ำท่วม จำนวน 7 ครอบครัว พร้อมทั้งมอบถุงยังชีพ ทั้งนี้ มีนางพัชรี อาระยะกุล ปลัดกระทรวง พม. นายรณชัย จิตรวิเศษ ผู้ว่าราชการจังหวัดพิษณุโลก พัฒนาสังคมและความมั่นคงของมนุษย์จังหวัดพิษณุโลก ทีม One Home พม. จังหวัดพิษณุโลก และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการให้ความช่วยเหลือร่วมกัน
นายจุติกล่าวว่า การลงพื้นที่จังหวัดพิษณุโลกครั้งนี้ ได้รับรายงานสถานการณ์อุทกภัยที่เกิดขึ้นในพื้นที่อำเภอบางระกำ ว่ามีพื้นที่ประสบอุทกภัยได้รับความเสียหาย จำนวน 8 ตำบล 54 หมู่บ้าน และมีบ้านเรือนประสบภัย จำนวน 868 หลัง โดยมีประชาชนประสบภัย จำนวน 1,799 ราย ซึ่งวันนี้ตนเป็นตัวแทนของคณะรัฐมนตรีที่กระจายไปดูแลพี่น้องประชาชนที่ประสบอุทกภัยทั่วประเทศ โดยพลเอก ประยุทธ์ จันทร์โอชา นายกรัฐมนตรี ได้ฝากความห่วงใยมายังพี่น้องประชาชน โดยได้นำถุงยังชีพจากสำนักนายกรัฐมนตรีที่ร่วมกับพี่น้องประชาชนจากการร่วมบริจาคเป็นเงินกองทุนช่วยเหลือผู้ประสบสาธารณภัยสำนักนายกรัฐมนตรี ซึ่งเป็นถุงความห่วงใยให้ท่านสามารถยังชีพอยู่ได้กับครอบครัว
นายจุติกล่าวต่อไปว่า ตนและคณะผู้บริหารกระทรวง พม. จะดูแลพี่น้องประชาชนที่ประสบภัยอย่างครบวงจร ถึงแม้ว่าน้ำจะลดแล้ว แต่ยังมีผู้ว่าราชการจังหวัดพิษณุโลกและนายอำเภอบางระกำ หากพี่น้องประชาชนมีสิ่งใดที่ยังเดือดร้อนติดขัด ขอให้บอกมา รัฐบาลพร้อมฟังเสียงประชาชนและจะแก้ไขปัญหาให้ได้มากที่สุด เร็วที่สุดเท่าที่เราจะทำได้ อย่างไรก็ตาม ขอขอบคุณหน่วยงานท้องถิ่นและอาสาสมัครพัฒนาสังคมฯ (อพม.) ซึ่งจะคอยรับเรื่องร้องทุกข์ของพี่น้องประชาชนมาส่งให้กระทรวง พม. เพื่อจะแก้ไขปัญหาของทุกท่านได้ทันท่วงที
นายจุติกล่าวเพิ่มเติมว่า ตนได้เห็นพื้นที่จริง ได้เห็นถึงความยากลำบากของพี่น้องประชาชน และทางเจ้าหน้าที่ได้ทำงานอย่างหนัก ซึ่งการมาในวันนี้ไม่ได้เสี้ยวของที่ทุกคนลำบากอยู่ ตนขอขอบคุณทุกคนที่ทำงานและทุ่มเทเพื่อพี่น้องประชาชน และขอขอบคุณพี่น้องประชาชนที่เข้าใจสถานการณ์น้ำท่วมในขณะนี้ว่า อาจจะมีการขาดตกบกพร่อง สำหรับแนวทางการช่วยเหลือนั้น ทางผู้ว่าราชการจังหวัดพิษณุโลกได้รับการสนับสนุนงบประมาณจากรัฐบาลอยู่แล้ว ซึ่งการมาช่วยเหลือวันนี้ เป็นงบประมาณเสริมในเรื่องของถุงยังชีพ และกระทรวง พม. จะเข้ามาดูแลชีวิตความเป็นอยู่ ในขณะเดียวกัน ตนได้รับเรื่องร้องเรียนทั้งของผู้สูงอายุและคนพิการ ซึ่งเจ้าหน้าที่ของกระทรวง พม. จะเข้ามาติดตามดูแลอย่างต่อเนื่อง ทั้งนี้ ตนยืนยันว่าจะทำหน้าที่อย่างเต็มที่และรัฐบาลจะยึดประชาชนเป็นศูนย์กลางและจะไม่ทอดทิ้งใครไว้ข้างหลัง แม้กระทั่งภายหลังน้ำลดแล้ว
วันพฤหัสบดีที่ 28 เมษายน 2565
สมอ. บรรลุข้อตกลงกับเอแพค ด้านการตรวจสอบก๊าซเรือนกระจก และการจดทะเบียนบุคลากร สร้างการยอมรับจากทั่วโลก
สมอ. บรรลุข้อตกลงกับเอแพค ด้านการตรวจสอบก๊าซเรือนกระจก และการจดทะเบียนบุคลากร สร้างการยอมรับจากทั่วโลก
สมอ. บรรลุข้อตกลงกับเอแพค ด้านการตรวจสอบก๊าซเรือนกระจก และการจดทะเบียนบุคลากร สร้างการยอมรับจากทั่วโลก
สมอ. บรรลุข้อตกลงกับองค์การภูมิภาคเอเชียแปซิฟิกว่าด้วยการรับรองระบบงาน (APAC) หลังลงนามขยายขอบข่ายการรับรองสาขาหน่วยตรวจสอบก๊าซเรือนกระจก และการจดทะเบียนบุคลากร เป็นผลให้หน่วยรับรองของไทยที่ได้รับการรับรองจาก สมอ. เป็นที่ยอมรับจากประเทศสมาชิกเอแพคกว่า 30 ประเทศทั่วโลก ลดภาระค่าใช้จ่ายในการตรวจสอบซ้ำให้ผู้ประกอบการไทย และเกิดการเคลื่อนย้ายแรงงานอย่างเสรี
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า สำนักงานมาตรฐานผลิตภัณฑ์อุตสาหกรรม (สมอ.) ในฐานะผู้แทนประเทศไทยได้บรรลุข้อตกลงกับเอแพค หรือองค์การภูมิภาคเอเชียแปซิฟิกว่าด้วยการรับรองระบบงาน (Asia Pacific Accreditation Cooperation – APAC) ซึ่งเป็นหน่วยงานที่มีหน้าที่ทำความตกลงยอมรับร่วมกัน (Mutual Recognition Arrangement: MRA) กับหน่วยรับรองระบบงานของประเทศในภูมิภาคเอเชียแปซิฟิก โดยได้ลงนามข้อตกลงการยอมรับร่วมเพิ่มอีก 2 สาขา ได้แก่ สาขาการรับรองระบบงานหน่วยตรวจสอบความใช้ได้และทวนสอบก๊าซเรือนกระจก (Greenhouse Gas Validation /Verification Bodies) และสาขาการตรวจสอบและรับรองหน่วยรับรองบุคลากร (Person Certification Bodies) ทำให้ประเทศไทยได้รับประโยชน์จากการลงนามดังกล่าว คือ ใบรับรองระบบงานที่ออกโดย สมอ. เป็นที่ยอมรับจากประเทศสมาชิกเอแพคกว่า 30 ประเทศทั่วโลก อาทิ สหรัฐอเมริกา แคนาดา
นิวซีแลนด์ ออสเตรเลีย อินเดีย บังคลาเทศ ญี่ปุ่น เวียดนาม สิงคโปร์ มาเลเซีย อินโดนีเซีย จีน และเขตปกครองพิเศษ ฮ่องกง เป็นต้น และช่วยลดภาระค่าใช้จ่ายให้กับผู้ประกอบการไทยโดยไม่ต้องตรวจสอบซ้ำ เมื่อค้าขายกับประเทศปลายทาง “การที่ประเทศไทยได้รับการรับรองในสาขาหน่วยตรวจสอบก๊าซเรือนกระจก ถือเป็นเครื่องมือสำคัญที่จะทำให้ประเทศไทยลดการปล่อยก๊าซเรือนกระจก ซึ่งสอดคล้องกับที่นายกรัฐมนตรีได้ให้คำสัญญาร่วมกับผู้นำประเทศอื่นๆ ในการประชุมภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศครั้งที่ 26 หรือ UN Climate Change Conference of the Parties (COP 26) ที่มีเป้าหมายควบคุมอุณหภูมิเฉลี่ยของโลกไม่ให้สูงเกินกว่า 2 องศาเซลเซียส เมื่อเทียบกับก่อนยุคปฏิวัติอุตสาหกรรม โดยนายกรัฐมนตรีได้ประกาศเป้าหมายสำคัญที่จะทำให้ประเทศไทยเป็นกลาง ทางคาร์บอน (Carbon Neutrality) ในปี พ.ศ. 2593 และลดการปล่อยก๊าซเรือนกระจกให้เป็นศูนย์ (Net Zero) ภายในปี พ.ศ. 2608” นายสุริยะฯ กล่าว
ด้าน นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม กล่าวเพิ่มเติมว่า “สำหรับสาขาการตรวจสอบและรับรองหน่วยรับรองบุคลากร เป็นการพัฒนาระบบคุณวุฒิวิชาชีพและมาตรฐานอาชีพ ซึ่งแรงงานวิชาชีพที่ผ่านการรับรอง สามารถไปทำงานในกลุ่มประเทศสมาชิก เช่น แคนาดา ออสเตรเลีย จีน ญี่ปุ่น และเกาหลีใต้ ฯลฯ ได้โดยไม่ต้องตรวจสอบคุณสมบัติซ้ำอีก เช่น สาขาวิชาชีพเทคโนโลยี สารสนเทศและการสื่อสาร และดิจิทัลคอนเทนต์ สาขาวิชาชีพการท่องเที่ยว การโรงแรม สาขาวิชาชีพผลิตภัณฑ์ยางพารา สาขาวิชาชีพธุรกิจเสริมสวย สาขาวิชาชีพมาตรวิทยา และสาขาวิชาชีพธุรกิจอสังหาริมทรัพย์ เป็นต้น ปัจจุบันได้มีการรับรองสมรรถนะบุคคลไปแล้ว 1,447 คน จาก 160 หน่วยงาน และพัฒนาองค์กรที่ทำหน้าที่รับรองสมรรถนะบุคคลให้ได้มาตรฐาน ISO/IEC 17024 แล้ว รวม 28 หน่วยงาน”
27 เมษายน 2565
วันพุธที่ 30 มีนาคม 2565
บีโอไอร่วมเป็นสักขีพยานลงนามเอ็มโอยูทางวิชาการ
บีโอไอร่วมเป็นสักขีพยานลงนามเอ็มโอยูทางวิชาการ
บีโอไอร่วมเป็นสักขีพยานลงนามเอ็มโอยูทางวิชาการ
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย) ร่วมเป็นสักขีพยานในพิธีลงนามบันทึกข้อตกลง (MOU) ความร่วมมือทางวิชาการในการพัฒนาบุคลากรในอุตสาหกรรมอิเล็กทรอนิกส์อัจฉริยะ ระหว่างสมาคมแผ่นวงจรพิมพ์ไทย หรือ THPCA และมหาวิทยาลัยเทคโนโลยีมหานคร ซึ่งถือเป็นก้าวที่สำคัญของความร่วมมือระหว่างภาคการศึกษากับภาคอุตสาหกรรมในการยกระดับทักษะบุคลากรทางด้านอิเล็กทรอนิกส์สู่ระดับนานาชาติเพื่อตอบโจทย์ภาคอุตสาหกรรมและแนวโน้มการลงทุนในอนาคต ณ มหาวิทยาลัยเทคโนโลยีมหานคร เมื่อเร็วๆ นี้
วันเสาร์ที่ 23 เมษายน 2565
รัฐมนตรีว่าการกระทรวงยุติธรรม ขันน็อต กระทรวงยุติธรรม ให้ศึกษาเนื้องาน-อัพเดทผลงานอย่างต่อเนื่อง เพื่อเตรียมพร้อมเปิดประชุมสภา
รัฐมนตรีว่าการกระทรวงยุติธรรม ขันน็อต กระทรวงยุติธรรม ให้ศึกษาเนื้องาน-อัพเดทผลงานอย่างต่อเนื่อง เพื่อเตรียมพร้อมเปิดประชุมสภา ที่อาจมียื่นอภิปรายไม่ไว้วางใจ แนะ ทำการบ้านตลอด เหมือนการสอบ อย่าอ่านหนังสือใกล้วัน คะแนนจะออกมาไม่ดี
วันที่ 23 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้รายงานให้ที่ประชุมผู้บริหารกระทรวงยุติธรรม ทราบว่า สภาผู้แทนราษฎร จะเปิดสมัยประชุมวันที่ 22 พฤษภาคม - 18 กรกฎาคมนี้ และอายุของสภาฯ จะหมดวันที่ 23 มีนาคม 2566 ดังนั้น ในการเปิดประชุมสภา อาจจะมีการยื่นอภิปรายไม่ไว้วางใจ แบบลงมติ ในส่วนของกระทรวงยุติธรรม ตนอยากให้ทุกหน่วยงาน เตรียมทำความเข้าใจในเนื้องาน เพื่อเตรียมความพร้อมในการอภิปราย ที่อาจจะเกี่ยวข้องกับกระทรวงยุติธรรม
นายสมศักดิ์ กล่าวอีกว่า ตนอยากให้ทุกกรมทำการบ้านอย่างต่อเนื่อง เสมือนเป็นการทำข้อสอบ ที่ต้องอ่านหนังสือตลอดเวลา ไม่ใช่มาอ่านใกล้วันสอบ ซึ่งจะส่งผลให้ทำข้อสอบออกมาได้คะแนนไม่ดี อย่างขณะนี้ รัฐบาลได้ผลักดันกฎหมาย ที่คาดว่าแล้วเสร็จถึง 79 ฉบับ หน่วยงานที่เกี่ยวข้องก็ต้องทราบว่าในส่วนของกระทรวงยุติธรรมได้สำเร็จไปทั้งหมดกี่ฉบับ
“ที่ผ่านมาทุกหน่วยงานก็ได้รายงานความคืบหน้า ตามที่ผมได้มอบหมายเป็นระยะ และเป็นไปด้วยความรวดเร็ว ทำให้เราได้มีข้อมูลที่อัพเดทอยู่ตลอดเวลาอยู่แล้ว ทั้งการแก้ปัญหายาเสพติดที่เน้นการยึดทรัพย์ การช่วยเหลือประชาชนในการไกล่เกลี่ยหนี้สิน กองทุนยุติธรรม ดังนั้น ผมขอให้ทุกหน่วยงาน คอยทำข้อมูลให้เป็นปัจจุบันอย่างต่อเนื่อง และกระทรวงเรา จะสามารถทำข้อสอบออกมาได้คะแนนที่ดีมาก เพราะจะสามารถตอบข้อสงสัยของทุกฝ่าย ได้อย่างครบถ้วนสมบูรณ์” รมว.ยุติธรรม กล่าว
วันจันทร์ที่ 28 กุมภาพันธ์ 2565
โฆษกรัฐบาลแจง “หญิงหน่อย” อย่าปิดหูปิดตา แนะเปิดใจรับฟังข้อมูลรัฐบาลบ้าง ชี้วิกฤตรัสเซีย-ยูเครนกระทบไทยวงจำกัดรัฐบาลเตรียมพร้อมรับมือทุกด้าน
โฆษกรัฐบาลแจง “หญิงหน่อย” อย่าปิดหูปิดตา แนะเปิดใจรับฟังข้อมูลรัฐบาลบ้าง ชี้วิกฤตรัสเซีย-ยูเครนกระทบไทยวงจำกัดรัฐบาลเตรียมพร้อมรับมือทุกด้าน
วันที่ 28 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย จี้รัฐบาลดูแลเศรษฐกิจไทยไม่ให้วิกฤตรัสเซีย-ยูเครนซ้ำเติม ว่า คุณหญิงสุดารัตน์ควรเปิดใจรับฟังบ้างว่าที่ผ่านมารัฐบาลสื่อสารอะไรกับพี่น้องประชาชน ซึ่งทำมาตั้งแต่เริ่มเกิดวิกฤตต่อเนื่องจนถึงปัจจุบัน ทั้งท่านนายกรัฐมนตรี รองนายกรัฐมนตรีฝ่ายเศรษฐกิจ และหน่วยงานที่เกี่ยวข้อง เพราะรัฐบาลทุกรัฐบาลทั่วโลกต้องให้ความสำคัญและติดตามสถานการณ์อย่างใกล้ชิด เว้นเสียแต่ว่าคุณหญิงสุดารัตน์ไม่มีความจริงใจ ปิดหูปิดตา ไม่รับฟัง หวังแต่จะสร้างกระแสและคะแนนนิยมเท่านั้น
นายธนกรกล่าวว่า ขณะนี้สถานการณ์วิกฤตรัสเซีย-ยูเครน ส่งผลกระทบต่อเศรษฐกิจไทยในวงจำกัด อย่างไรก็ตามรัฐบาลไม่ประมาทเตรียมมาตรการรองรับทุกมิติ โดยพลเอก ประยุทธ์ จันทร์โอชา นายกรัฐมนตรีและ รมว.กลาโหม และรัฐมนตรีเศรษฐกิจ ธปท. ตลอดจนหน่วยงานที่เกี่ยวข้องได้พูดคุยหารือและรายงานข้อมูลกันอยู่ตลอดเวลา เพื่อกำหนดแนวทางรับมือผลกระทบจากวิกฤตที่เกิดขึ้นทั้งในระยะสั้นและระยะยาว ไม่ว่าจะเป็นราคาพลังงาน ราคาสินค้าและค่าครองชีพ เงินเฟ้อ การส่งออก หรือตลาดการเงิน โดยเฉพาะราคาน้ำมันและก๊าซที่จะดูแลไม่ให้สูงเกินไป อยู่ในระดับที่เอื้อให้เศรษฐกิจฟื้นตัวและแข่งขันกับชาติอื่นได้ด้วย ส่วนด้านการค้าหากมีการคว่ำบาตรกันระหว่างคู่ขัดแย้งเรากำลังจับตาดูอยู่ ทั้งหมดนี้เราเน้นไปที่เรื่องเศรษฐกิจปากท้องและหากวิกฤตไม่ยืดเยื้อซึ่งมีแนวโน้มเป็นไปได้ รัฐบาลประเมินว่า GDP ของไทยปีนี้จะขยายตัว 3-4% ผ่านกิจกรรมสำคัญ เช่น เร่งผลักดัน EEC, ส่งเสริมสินทรัพย์ดิจิทัล, ส่งเสริม SMEs สตาร์ทอัพผ่านเวนเจอร์แคปปิตอล, พัฒนายานยนต์ไฟฟ้า ฯลฯ จึงขอให้พี่น้องประชาชนอย่าวิตกกังวลและเชื่อมั่นในการดำเนินงานของรัฐบาล
วันจันทร์ที่ 21 มิถุนายน 2564
ฉีดวัคซีนโควิด...ไม่มีผลต่อการใช้ยาชารักษาฟัน
....
กระแสข่าว ที่มีผู้ได้รับผลข้างเคียงจากการใช้ยาชาในการรักษาทันตกรรม หลังจากฉีดวัคซีนโควิด-19 นั้น อาจทำให้ประชาชนเกิดความเข้าใจคลาดเคลื่อน
.
ความจริง คือ การรักษาทันตกรรมที่จำเป็นที่ต้องใช้ยาชาร่วมด้วยนั้น สามารถทำได้ทั้งก่อน - หลังการฉีดวัคซีนโควิด-19
.
โดยยาชาที่ใช้ทางทันตกรรมมี 2 รูปแบบคือ ยาชาชนิดฉีด และชนิดเจล สำหรับใช้เพื่อระงับความรู้สึกในบริเวณที่ต้องการทำการรักษา และบรรเทาอาการปวดภายหลังการรักษา ซึ่งไม่มีผลต่อภูมิคุ้มกัน
.
กรณีการรักษาทันตกรรมที่ไม่เร่งด่วน ควรเข้ารับการรักษาก่อนรับวัคซีนโควิด-19 หรือภายหลังรับวัคซีนโควิด- 19 ไปแล้ว เป็นเวลา 2 - 3 วัน แต่ไม่เกิน 1 สัปดาห์ เพื่อลดความคลาดเคลื่อนในการวินิจฉัยแยกโรค
Cr. กรมการแพทย์ กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 22 กรกฎาคม 2564
เปิด ส.ค. นี้ รพ. สนาม 4,500 เตียง @สนามบินสุวรรณภูมิ
....
น.ส. ไตรศุลี ไตรสรณกุล รองโฆษกรัฐบาล เผยข่าวดีถึงความคืบหน้าของ รพ. สนาม ที่ท่าอากาศยานสุวรรณภูมิ ที่ตอนนี้เหลือเพียงขั้นตอนการติดตั้ง โดยจะสามารถเปิดรับผู้ป่วยโควิด-19 ได้ถึง 4,500 เตียง ในเดือน ส.ค. 64
.
รพ. สนาม ที่จะเกิดขึ้นที่สนามบินสุวรรณภูมินี้ จะอยู่ภายในอาคารเทียบเครื่องบินรองหลักที่ 1 (SAT1) ซึ่งเป็นคนละส่วนกับอาคารผู้โดยสาร รองรับผู้ป่วย ICU ได้ 940 เตียง และอีก 3,560 เตียง สำหรับผู้ป่วยอาการน้อยหรือไม่มีอาการ (กลุ่มสีเหลือง – เขียว)
.
และเพื่อเป็นการรองรับผู้ป่วยโควิดที่ยังคงมีจำนวนเพิ่มขึ้น ขณะนี้รัฐบาลได้วางแผนสร้าง รพ. สนามอีกแห่งหนึ่งที่สนามบินดอนเมือง โดยจะใช้อาคารคลังสินค้า 4 ในการรองรับผู้ป่วยอาการไม่รุนแรงได้อีกกว่า 2,000 เตียง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 22 สิงหาคม 2565
ออมสิน แรงได้อีก ปล่อยสินเชื่อสร้างงานสร้างอาชีพ เต็มวงเงิน 5,000 ล้านบาทแล้ว ช่วยคนตกงานจากโควิด มีทุนตั้งต้นอาชีพกว่า 130,000 ราย
ตามที่ธนาคารออมสินได้เปิดตัว สินเชื่อสร้างงานสร้างอาชีพ เพื่อเป็นเงินทุนช่วยเหลือประชาชนได้นำไปตั้งต้นประกอบอาชีพใหม่ ภายใต้ โครงการออมสิน สร้างงาน สร้างอาชีพ  ครบวงเงินโครงการ 5,000 ล้านบาทแล้ว
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารออมสินได้เปิดตัว สินเชื่อสร้างงานสร้างอาชีพ เพื่อเป็นเงินทุนช่วยเหลือประชาชนได้นำไปตั้งต้นประกอบอาชีพใหม่ ภายใต้ โครงการออมสิน สร้างงาน สร้างอาชีพ ซึ่งรัฐบาลและกระทรวงการคลังมอบหมายให้ธนาคารออมสินดำเนินการเพื่อช่วยฟื้นฟูและช่วยเหลือประชาชนผู้ตกงานหรือขาดรายได้ อันเนื่องมาจากการแพร่ระบาดของ COVID-19 ได้มีความรู้ในอาชีพตามความถนัด มีช่องทางประกอบอาชีพ มีรายได้ ซึ่งเปิดตัวเมื่อวันที่ 27 ธันวาคม 2564 ธนาคารได้เดินหน้าแนะนำ ให้ทักษะ และเป็นแหล่งทุน โดยได้อนุมัติสินเชื่อสร้างงานสร้างอาชีพเพื่อไปเริ่มต้นอาชีพใหม่รวมจำนวนกว่า 130,000 ราย ซึ่งครบวงเงินโครงการ 5,000 ล้านบาทแล้ว ทั้งนี้ อาชีพที่ได้รับความนิยมมากที่สุด 3 อันดับแรก คือ ผู้ประกอบการรายย่อยที่ไม่ใช่ช่าง 86,859 ราย คิดเป็น 67.93% ของจำนวนรายที่ได้รับอนุมัติสินเชื่อ ผู้ประกอบวิชาชีพช่าง 18,895 ราย คิดเป็น 14.78% และธุรกิจขนาดเล็ก 10,638 ราย คิดเป็น 8.32% ตามลำดับ
สินเชื่อสร้างงานสร้างอาชีพ เป็นเงินกู้สำหรับผู้เริ่มประกอบอาชีพ/ผู้ประกอบการรายย่อย วงเงินให้กู้ตั้งแต่ 50,000-300,000 บาท อัตราดอกเบี้ย 3.99% (Effective Rate) ต่อปี ระยะเวลาชำระคืนเงินกู้ไม่เกิน 5 ปี ปลอดชำระ 6 งวดแรก ภายใต้โครงการ ออมสิน สร้างงาน สร้างอาชีพ ซึ่งธนาคารออมสินได้รับมอบหมายจากรัฐบาลให้ช่วยเหลือประชาชนที่ได้รับผลกระทบจาก COVID-19 มุ่งหวังให้ประชาชนสามารถต่อยอดสร้างรายได้ให้แก่ตนเองและครอบครัวได้อย่างยั่งยืน ภายใต้แนวคิด “4 ให้” ได้แก่ ให้ทักษะ ให้เงินทุน ให้อุปกรณ์ และ ให้พื้นที่ค้าขาย ถือเป็นการมอบความช่วยเหลือที่ยั่งยืนให้กับประชาชนให้สามารถพึ่งพิงตนเองได้ในระยะยาว ทั้งนี้ ธนาคารได้จัดกิจกรรมให้ทักษะความรู้หรืออบรมวิชาชีพมากกว่า 10 ช่องทาง ครอบคลุมหลากหลายอาชีพ รวมแล้วไม่น้อยกว่า 77,000 ราย จากเป้าหมายมีผู้อบรมรวม 50,000 ราย ไม่นับรวมการให้อุปกรณ์ และให้ใช้พื้นที่บริเวณสำนักงานธนาคารออมสินภาค/เขต/สาขา ได้จำหน่ายสินค้า/บริการ ฟรี อีกด้วย
https://www.gsb.or.th/news/gsbpr29-65/
วันพุธที่ 8 ธันวาคม 2564
สุชาติ สั่งการข้ามทวีป ให้ช่วยเหลือ เยียวยา ผู้เสียชีวิตและบาดเจ็บ กรณีปั้นจั่นล้มทับห้องแถวบริเวณก่อสร้างคอนโด
รมว.แรงงาน สั่งการจากสหรัฐอาหรับเอมิเรตส์ ส่งพนักงานตรวจความปลอดภัยลงพื้นที่ตรวจสอบเหตุปั้นจั่นล้มทับห้องแถว ณ โครงการก่อสร้างคอนโดมิเนียม อำเภอบางบ่อ จังหวัดสมุทรปราการ เป็นเหตุให้มีผู้เสียชีวิต 1 ราย บาดเจ็บ 3 ราย เร่งช่วยเหลือเยียวยา
นายสุชาติ ชมกลิ่น รัฐมนตรีว่าการกระทรวงแรงงานกล่าวในระหว่างปฏิบัติราชการที่ประเทศสหรัฐอาหรับเอมิเรตส์ว่า หลังจากได้รับรายงานว่าได้เกิดอุบัติเหตุปั้นจั่นที่กำลังก่อสร้างคอนโดมิเนียมล้มทับห้องแถวบริเวณใกล้สถานที่ก่อสร้าง จึงได้สั่งการให้กรมสวัสดิการและคุ้มครองแรงงานเร่งส่งพนักงานตรวจความปลอดภัยลงพื้นที่ตรวจสอบสถานที่เกิดเหตุ และอำนวยความสะดวกให้กับญาติผู้เสียชีวิต ในเรื่องสิทธิประโยชน์และเงินเยียวยาที่พึงได้รับ และดูแลผู้ได้รับบาดเจ็บให้ได้รับการรักษาเป็นอย่างดี ผลของการลงพื้นที่พบว่า ปั้นจั่นหอสูงขนาดพิกัดน้ำหนักยก 2 ตัน ความสูงประมาณ 30 เมตร แขนยาวประมาณ 40 เมตร ได้ล้มทับห้องเช่าชั้นเดียว ณ โครงการก่อสร้างคอนโดมิเนียม K-Series Bangplee อำเภอบางบ่อ จังหวัดสมุทรปราการ โดยมีบริษัท แสนสิริ จำกัด (มหาชน) เป็นเจ้าของโครงการ ได้ว่าจ้างบริษัท คอนสตรัคชั่น ไลน์ จำกัด ประกอบกิจการรับเหมาก่อสร้าง เป็นผู้รับเหมาก่อสร้าง มีลูกจ้าง ณ โครงการก่อสร้าง 16 คน (ชาย 12 คน หญิง 4 คน) และมีลูกจ้างรวมกับผู้รับเหมาช่วง 59 คน ไม่มีเจ้าหน้าที่ความปลอดภัยในการทำงาน ระยะเวลาก่อสร้างเริ่มตั้งแต่ 1 ตุลาคม 2564 ถึง 30 กันยายน 2565 ลักษณะโครงการก่อสร้าง เป็นอาคารชุดพักอาศัยสูง 6 ชั้น 4 อาคาร ขณะนี้อยู่ระหว่างการก่อสร้างชั้นที่ 2 จำนวน 2 อาคาร จากการสอบถามนางสาวจิตตรา อินต๊ะ เจ้าหน้าที่ธุรการของบริษัท คอนสตรัคชั่น ไลน์ จำกัด ได้ให้ข้อมูลว่า ขณะเกิดเหตุปั้นจั่นไม่มีการใช้งาน แต่ผู้ควบคุมปั้นจั่นได้อยู่บนห้องควบคุม และเห็นว่าปั้นจั่นค่อยๆ ล้มเอียงลงมาจนทับห้องเช่า ผู้ควบคุมปั้นจั่นจึงได้ยึดเกาะโครงปั้นจั่นลงมาได้รับบาดเจ็บที่แขนเล็กน้อย สาเหตุคาดว่าพื้นที่ติดตั้งปั้นจั่นไม่มั่นคงแข็งแรง ไม่สามารถรองรับน้ำหนักของปั้นจั่นได้ เป็นเหตุให้ปั้นจั่นล้มทับห้องเช่าที่อยู่บริเวณใกล้เคียง
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า พนักงานตรวจความปลอดภัย ลงพื้นที่ตรวจสอบสถานที่เกิดเหตุดังกล่าว พบความเสียหาย ปั้นจั่นหอสูง พิกัดน้ำหนักยก 2 ตัน 1 เครื่อง ห้องเช่าของประชาชนเสียหาย นายสิริราช นรสาร ผู้ควบคุมปั้นจั่น ซึ่งเป็นลูกจ้างผู้ได้รับบาดเจ็บเล็กน้อย ประชาชน เสียชีวิต 1 ราย คือนายเฉลิม จำนงค์ และบาดเจ็บ 2 ราย คือ น.ส.พิยะดา คิอันธิ และนายเอี่ยม กันธิยา นายจ้างปฏิบัติไม่ถูกต้องตามกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 ข้อ 4 ให้นายจ้างจัดทําพื้นที่ทํางานก่อสร้างให้ มีความมั่นคงแข็งแรงสามารถรองรับ น้ำหนักเครื่องจักรและอุปกรณ์ได้อย่างปลอดภัย และกฎกระทรวงฯ เกี่ยวกับเครื่องจักร ปั้นจั่น และหม้อน้ำ พ.ศ. 2564 โดยพนักงานตรวจความปลอดภัย มีหนังสือเชิญนายจ้างให้มาพบวันที่ 15 ธันวาคม 2564 เวลา 09.30 น. และประสานสำนักงานประกันสังคมจังหวัดสมุทรปราการ เพื่อตรวจสอบสิทธิการได้รับเงินช่วยเหลือฯ และจะดำเนินการตามอำนาจหน้าที่ต่อไป
วันอังคารที่ 21 มิถุนายน 2565
รองนายกรัฐมนตรี “อนุทิน” ขึ้นเวทีประชุมสมัชชาใหญ่ BIE ที่ปารีส ประกาศไทยพร้อมเป็นเจ้าภาพ Expo2028 ชูจุดแข็งภูเก็ตแข่ง 4 ชาติ
รองนายกรัฐมนตรี “อนุทิน” ขึ้นเวทีประชุมสมัชชาใหญ่ BIE ที่ปารีส ประกาศไทยพร้อมเป็นเจ้าภาพ Expo2028 ชูจุดแข็งภูเก็ตแข่ง 4 ชาติ
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 20 มิ.ย. 2565 เวลา 14.00 น.ตามเวลาท้องถิ่น กรุงปารีส ประเทศฝรั่งเศส นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้นำเสนอความพร้อมของประเทศ (Country Presentation) ในการเป็นเจ้าภาพการจัดงาน เอ็กซ์โปวาระพิเศษ (Specialised Expo) ระหว่างการประชุมสมัชชาใหญ่ขององค์การนิทรรศการนานาชาติ (BIE) ครั้งที่ 170 ร่วมกับอีก 4 ประเทศ คือ ประเทศเซอร์เบียร์ สเปน อาร์เจนตินา และสหรัฐอเมริกา ณ กรุงปารีส ประเทศฝรั่งเศส
พร้อมกับการนำคณะเข้าร่วมเพื่อนำเสนอความพร้อมของประเทศไทย นายอนุทิน ได้นำสารจากพล.อ.ประยุทธ์ จันทร์โอชา นายกรัฐมนตรีและรมว.กลาโหม เพื่อแสดงเจตจำนงในนามประเทศไทยในการเป็นเจ้าภาพจัดงาน Expo 2028-Phuket, Thailand เสนอต่อที่ประชุมสมัชชาใหญ่ BIE
นายอนุทิน กล่าวในการนำเสนอความพร้อมของประเทศไทยย้ำถึงจุดเด่นของจังหวัดภูเก็ตซึ่งจะเป็นสถานที่จัดงานในด้านต่าง ๆ ทั้งการเป็นจุดหมายปลายทางของนักท่องเที่ยวจากทั่วโลก ได้รับการจัดอันดับให้เป็น 1 ใน 10 เมืองของโลกที่มีความเหมาะสมในการเป็นสถานที่ทำงานไปเที่ยวพักผ่อนไป (Workation) มีโครงสร้างสนับสนุนการท่องเที่ยวที่ครบถ้วน ทักษะในการสื่อสารภาษาต่างประเทศของคนในพื้นที่ บริการทางด้านสุขภาพที่มีมาตรฐาน
นอกจากนี้ จังหวัดภูเก็ตมีบทบาทสำคัญในการดำเนินโครงการ “Phuket Sandbox” ซึ่งความร่วมมือของทุกภาคส่วนในจังหวัดภูเก็ต สามารถสร้างต้นแบบการฟื้นฟูการท่องเที่ยวหลังเผชิญการแพร่ระบาดของโควิด-19 ให้พื้นที่อื่น ๆ ของประเทศไทยและต่างประเทศ และทำให้การท่องเที่ยวไทยกลับมาเข้มแข็งอีกครั้ง
รองนายกรัฐมนตรี ย้ำกับที่ประชุมถึงความมุ่งมั่นของประเทศไทย โดยขณะนี้รัฐบาลได้มอบหมายหน่วยงานที่เกี่ยวข้องเตรียมความพร้อมในด้านต่าง ๆ ขณะที่จังหวัดภูเก็ตได้จัดเตรียมสถานที่ซึ่งประกอบด้วยสิ่งอำนวยความสะดวกครบครันสำหรับสนับสนุนการจัดงาน
รองนายกรัฐมนตรี กล่าวต่อที่ประชุมว่าประเทศไทยจะจัดงานครั้งนี้ภายใต้แนวคิด ชีวิตแห่งอนาคต แบ่งปันความรุ่งเรือง อยู่ร่วมกันเป็นหนึ่งเดียว (Future of Life:Living in Harmony, Sharing Prosperity) Expo 2028-Phuket, Thailand เพื่อสะท้อนถึงความท้าทายที่ทั่วโลกเผชิญร่วมกัน ทั้งภาวะเศรษฐกิจตกต่ำ สันติภาพระหว่างประเทศที่ถูกคุกคาม และกำลังมุ่งหน้าสู่สังคมผู้สูงอายุ แต่โลกก็ต้องมองเห็นอนาคตที่สดใสและการร่วมแรงร่วมใจระหว่างกัน
“หากประเทศไทยได้รับเลือก EXPO 2028 – Phuket, Thailand จะเป็นครั้งแรกในเอเชียตะวันออกเฉียงใต้ ซึ่งมีประชากรอยู่กว่า 600 ล้านคน ซึ่งทุกประเทศพร้อมจะพัฒนาไปพร้อมกันและงาน Expo ครั้งนี้จะทำหน้าที่เป็นเวทีที่จะทำให้ทุกประเทศไปสู่อนาคตที่สดใสไปด้วยกัน ผมในฐานะรองนายกรัฐมนตรีได้นำคณะมาครั้งนี้แสดงถึงความมุ่งมั่นอย่างแท้จริงของประเทศไทย” รองนายกรัฐมนตรี กล่าว
น.ส.ไตรศุลี กล่าวว่า ในการนำเสนอความพร้อมในครั้งนี้ ยังมีผู้แทนจากหน่วยงานรัฐและเอกชนร่วมนำเสนอข้อมูลความพร้อมในมิติต่าง ๆ อาทิ นายภูมิกิตติ์ รักแต่งาม นายกสมาคมธุรกิจการท่องเที่ยวจังหวัดภูเก็ต ได้นำเสนอความพร้อมและการสนับสนุนจากภาคธุรกิจท่องเที่ยวในการรองรับคณะผู้จัดงาน และนักท่องเที่ยวที่จะเดินทางเข้าจังหวัดภูเก็ต ///
วันศุกร์ที่ 4 มีนาคม 2565
สามมูลนิธิ จับมือ ก.แรงงาน สร้างดิจิทัลแพลตฟอร์ม ส่งเสริมคนพิการมีอาชีพ มีงานทำ
สามมูลนิธิ จับมือ ก.แรงงาน สร้างดิจิทัลแพลตฟอร์ม ส่งเสริมคนพิการมีอาชีพ มีงานทำ
เมื่อวันที่3มีนาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับนางฐนิวรรณกุลมงคลนายกสมาคมภัตตาคารไทยในฐานะที่ปรึกษาด้านกิจกรรมส่งเสริมสังคมบริษัทยิบอินซอยจำกัดนางมรกตยิบอินซอยกรรมการผู้จัดการใหญ่และประธานเจ้าหน้าที่บริหารบริษัทยิบอินซอยจำกัดประธานกรรมการมูลนิธิสัจธรรมและมูลนิธิภาณียิบอินซอยนายสุภรธรรมมงคลสวัสดิ์เลขาธิการมูลนิธิพระมหาไถ่เพื่อการพัฒนาคนพิการและคณะในโอกาสเข้าพบเพื่อนำเสนอโครงการชุมชนคนพิการดิจิทัล(Nina Ability Platform)และหารือขอสนับสนุนเชื่อมโยงข้อมูลการฝึกอาชีพและการมีงานทำของกระทรวงแรงงานณห้องจัตุมงคลชั้น6อาคารกระทรวงแรงงานโดยมีนายสุทธิสุโกศลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายวรรณรัตน์ศรีสุขใสรองปลัดกระทรวงแรงงานนายประทีปทรงลำยองอธิบดีกรมพัฒนาฝีมือแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยสำหรับโครงการดังกล่าวมูลนิธิสัจธรรมมูลนิธิภาณียิบอินซอยร่วมกับวิทยาลัยเทคโนโลยีพระมหาไถ่พัทยาดำเนินการในปี2565มีวัตถุประสงค์เพื่อพัฒนาซอฟต์แวร์ระบบฐานข้อมูลคนพิการออกแบบด้วยAIให้สอดคล้องต่อการใช้งานกับคนพิการทุกประเภทเพื่อยกระดับการให้บริการที่รวดเร็วมีประสิทธิภาพทั้งในเรื่องการส่งเสริมและพัฒนาคุณภาพชีวิตคนพิการรวมถึงส่งเสริมอาชีพการมีงานทำของคนพิการ
นายสุชาติกล่าวว่ากระทรวงแรงงานมีความพร้อมที่จะร่วมมือกับมูลนิธิดังกล่าวในการทำงานร่วมกันตามระเบียบปฏิบัติที่ถูกต้องโดยเฉพาะการเชื่อมโยงฐานข้อมูลระบบบริการจัดหางานตำแหน่งงานว่างเพื่อคนพิการการแนะแนวอาชีพและจับคู่ตำแหน่งงานรวมทั้งหลักสูตรการฝึกอาชีพออนไลน์ซึ่งจะเกิดประโยชน์แก่คนพิการเพื่อสนองต่อนโยบายรัฐบาลซึ่งท่านพล.อ.ประยุทธ์จันทร์โอชานายกรัฐมนตรีได้ให้ความสำคัญในการให้แต่ละหน่วยงานสร้างโอกาสและความเสมอภาคทางสังคมขจัดความเหลื่อมล้ำโดยเฉพาะคนพิการและประชาชนในกลุ่มเปราะบางเพื่อให้มีหลักประกันทางสังคมยกระดับคุณภาพชีวิตของประชาชนกลุ่มเปราะบางให้มีคุณภาพชีวิตที่ดีขึ้นสามารถพึ่งพาตนเองและทำประโยชน์แก่ครอบครัวชุมชนตลอดจนสังคมได้
“ผมอยากเห็นคนพิการได้มีอาชีพมีงานทำมีรายได้และเข้าถึงสิทธิประโยชน์ต่างๆเมื่อเขามีงานทำเขาจะได้แสดงศักยภาพของตัวเองอย่างเต็มกำลังและสังคมได้เห็นคุณค่าสิ่งใดที่กระทรวงแรงงานทำได้ตามระเบียบปฏิบัติที่ถูกต้องเรายินดีจะสนับสนุนเพื่อให้เกิดประโยชน์แก่คนพิการสูงสุดซึ่งกรมการจัดหางานและกรมพัฒนาฝีมือแรงงานจะได้ประสานความร่วมมือดำเนินการในส่วนที่เกี่ยวข้องต่อไป”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
4มีนาคม2565
วันอาทิตย์ที่ 26 มิถุนายน 2565
ดีอีเอส เตือนระวังข่าวปลอมหลอกลงทุน
ดีอีเอส เตือนระวังข่าวปลอมหลอกลงทุน
ดีอีเอสเตือนระวังมิจฉาชีพปล่อยข่าวปลอมหลอกลงทุนปั้นโพรไฟล์ให้น่าเชื่อถือแอบอ้างชื่อแพลตฟอร์มโซเชียลระดับโลกก.ล.ต.และบริษัทใหญ่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 17-23มิ.ย.65โดยศูนย์ต่อต้านข่าวปลอมพบจำนวนข้อความที่เข้ามา11,715,307 ข้อความหลังการคัดกรองแล้วมีข้อความที่ต้องดำเนินการตรวจสอบ274ข้อความรวมจำนวนเรื่องที่ต้องดำเนินการตรวจสอบทั้งหมด127เรื่อง
โดยพบว่ามีมิจฉาชีพออนไลน์เริ่มหันมาใช้ข่าวปลอมเพื่อหลอกลวงคนมาลงทุนมีทั้งการอ้างชื่อแพลตฟอร์มโซเชียลระดับโลกอ้างชื่อก.ล.ต.และบริษัทใหญ่หวังสร้างความน่าเชื่อถือซึ่งอยากขอความร่วมมือจากประชาชนว่าเมื่อพบข่าวลักษณะนี้ที่ส่งต่อๆกันมาทางโซเชียลอย่าหลงเชื่อเพื่อจะได้ไม่เกิดความสูญเสียทรัพย์สิน
ทั้งนี้ข่าวปลอมที่มีคนสนใจสูงสุด10อันดับแรกได้แก่อันดับ1เรื่องFacebookและLineเชิญชวนเปิดพอร์ตลงทุนได้รับใบรับรอง/อยู่ภายใต้การควบคุมของสำนักงานก.ล.ต.อันดับ2บริษัทอสังหาริมทรัพย์โฆษณาบนFacebookเชิญชวนลงทุนที่ให้ผลตอบแทนสูงอันดับ3บัตรสวัสดิการแห่งรัฐเตรียมรับเงินพิเศษ1,000บาทกดเงินสดใช้ได้เงินเข้า18มิ.ย. 65อันดับ4ผู้ที่มีชื่อเป็นเจ้าบ้านได้รับเงินเยียวยา15,000บาทอันดับ5เล่นมือถือในที่มืดนานทำให้เป็นมะเร็งตาหรือตาบอดถาวร
อันดับ6ใช้นิ้วนวดบริเวณรอบดวงตาช่วยทำให้สายตาดีขึ้นอันดับ7กระเทียมโทนสามารถรักษามะเร็งกระเพาะอาหารอันดับ8กรมสรรพากรเริ่มเก็บภาษีทุกวัดอันดับ9มัสยิดเกิน100แห่งทั่วเมืองเชียงใหม่และอันดับ10ธ.ออมสินปล่อยสินเชื่อเพื่อคุณให้ยืม30,000บาทผ่อนเดือนละ1,500บาทผ่านไลน์@667etrrp
“เมื่อได้รับข้อมูลผ่านโซเชียลอย่าหลงเชื่อในทันทีไม่ส่งหรือแชร์ควรตรวจสอบให้รอบด้านก่อนหรือแจ้งข้อมูลมายังศูนย์ต่อต้านข่าวปลอมเพื่อช่วยประสานงานกับหน่วยงานที่เกี่ยวข้องตรวจสอบและยืนยันข้อเท็จจริงต่อไปรวมทั้งสามารถติดตามข่าวที่มีการตรวจสอบและเผยแพร่แล้วผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
วันอังคารที่ 30 พฤศจิกายน 2564
​โฆษกรัฐบาลเผย "นายก" พร้อมเคียงข้างชาวนา ผลักดันวงเงินประกันรายได้เกษตรกรผู้ปลูกข้าว ปี 2564/65 เพิ่มเติมในที่ประชุม ครม. วันนี้
​โฆษกรัฐบาลเผย "นายก" พร้อมเคียงข้างชาวนา ผลักดันวงเงินประกันรายได้เกษตรกรผู้ปลูกข้าว ปี 2564/65 เพิ่มเติมในที่ประชุม ครม. วันนี้
วันนี้ (30 พ.ย. 2564) ก่อนเริ่มการประชุม ครม. นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลได้จัดสรรแหล่งเงินเพิ่มเติม ในโครงการประกันรายได้เกษตรกรผู้ปลูกข้าวปี 2564/65 เพื่อชดเชยส่วนต่าง "ประกันราคาข้าว" ให้แก่เกษตรกรที่ขึ้นทะเบียนเกษตรกรผู้ปลูกข้าว รวมทั้งในที่ประชุม ครม. วันนี้ ยังจะได้มีการอนุมัติกรอบวงเงินมาตรการคู่ขนาน โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวด้วย เพี่อให้เป็นไปตามมติ คณะกรรมการนโยบายและบริหารข้าวแห่งชาติ (นบข.) เมื่อวันที่ 23 สิงหาคม ซึ่งหลังจากนี้ ธนาคารเพื่อการเกษตรและสหกรณ์การเกษตร หรือ ธ.ก.ส. จะเร่งเบิกจ่ายและโอนเงินเข้าบัญชีเกษตรกรโดยตรงโดยเร็วที่สุด
นายธนกร กล่าวว่า นายกรัฐมนตรี ทราบดีว่า พี่น้องชาวนาเฝ้ารอการดำเนินการ ก็เร่งทำทันที ตามที่ได้รับปากไว้ ที่จะจัดสรรวงเงินเพิ่มเติม สำหรับโครงการประกันรายได้เกษตรกรผู้ปลูกข้าว รวมทั้งยังผลักดันมาตรการช่วยเหลือพี่น้องเกษตรกรไทยในพืชอื่นๆ อาทิ เกษตรกรชาวสวนยาง เพื่อให้เกษตรกรไทยมีรายได้ที่เหมาะสม ขณะเดียวกันก็สามารถประกอบอาชีพเกษตรได้อย่างยั่งยืนอีกด้วย ซึ่งวันนี้ ที่ประชุม ครม. จะมีการพิจารณาโครงการประกันรายได้เกษตรกรผู้ปลูกข้าว ปี 2564/65 เพิ่มเติม รวมทั้งโครงการสนับสนุนค่าบริการจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 และโครงการประกันรายได้เกษตรกรชาวสวนยาง
วันอังคารที่ 9 สิงหาคม 2565
รฟท. เผยความก้าวหน้าโครงการก่อสร้างรถไฟทางคู่สายใต้
กับ สะพานรถไฟแบบขึง แห่งแรกในไทย
การรถไฟแห่งประเทศไทย (รฟท.) กระทรวงคมนาคม เผยความก้าวหน้าโครงการก่อสร้างรถไฟทางคู่สายใต้ กับ สะพานรถไฟแบบขึง แห่งแรกในไทย ปัจจุบันได้ก่อสร้างแล้วเสร็จ จำนวน 2 เส้นทาง ได้แก่ ช่วงชุมทางฉะเชิงเทรา - ชุมทางคลองสิบเก้า - ชุมทางแก่งคอย และช่วงชุมทางถนนจิระ - ขอนแก่น และยังคงเหลืออีก 5 เส้นทางที่อยู่ในระหว่างการดำเนินการก่อสร้าง โดยโครงการก่อสร้างรถไฟทางคู่ระยะเร่งด่วนในเส้นทางสายใต้ จำนวน 3 เส้นทาง ในช่วงที่ 1 ช่วงนครปฐม - หัวหิน ระยะทาง 169 กิโลเมตร แบ่งเป็น 2 สัญญา สัญญาที่ 1 ช่วงนครปฐม - หนองปลาไหล ระยะทาง 93 กิโลเมตร สัญญาที่ 2 ช่วงหนองปลาไหล - หัวหิน ระยะทาง 76 กิโลเมตร
อีกงานก่อสร้างที่เป็นหนึ่งในการพัฒนาทางคู่ใน สัญญาที่ 1 ช่วงนครปฐม - หนองปลาไหล มีงานก่อสร้างโครงสร้างขนาดใหญ่พิเศษ คือ การก่อสร้างสะพานข้ามแม่น้ำแม่กลอง ในพื้นที่ อำเภอเมือง จังหวัดราชบุรี สะพานข้ามแม่น้ำแม่กลอง นั้นเดิมเป็นสะพานเหล็กที่มีเสาตอม่อ 2 ต้นอยู่ในแม่น้ำแม่กลอง ต่อมาเมื่อมีการก่อสร้างทางคู่ในช่วงนครปฐม หัวหิน การสำรวจพื้นที่ร่วมกับจังหวัดราชบุรี และกรมสรรพาวุธ กองทัพเรือ พบว่ามีระเบิดในสมัยสงครามโลกครั้งที่ 2 จมอยู่ในแม่น้ำแม่กลอง จำนวน 7 ลูก สมัยกองทัพญี่ปุ่น ได้ยกพลขึ้นบก เพื่อใช้ประเทศไทยเป็นทางผ่านเข้ายึดพม่า ในขณะที่ฝ่ายสัมพันธมิตรได้ทิ้งระเบิด เพื่อตัดเส้นทางกองทัพญี่ปุ่น โดยหนึ่งในจุดหมายคือสะพานรถไฟจุฬาลงกรณ์ เมื่อสะพานเสียหายกองทัพญี่ปุ่นจึงสร้างทางรถไฟใหม่ขึ้นมาใหม่ โดยใช้ไม้ซุงมาทำตอม่อชั่วคราว ส่วนพื้นและราวสะพานใช้ไม้สัก หลังการก่อสร้างเสร็จเรียบร้อย ญี่ปุ่นจึงนำหัวรถจักรของรถไฟไทย มาทดสอบวิ่ง ผลปรากฏว่าตอม่อชั่วคราวนั้น ไม่สามารถทานน้ำหนักได้ สะพานจึงหักลงส่งผลให้หัวรถจักรจมลงสู่แม่น้ำแม่กลองในบริเวณใต้สะพานจุฬาลงกรณ์ ตั้งแต่นั้นจนถึงปัจจุบัน
เหตุนี้ รฟท. ตระหนักถึงผลกระทบต่าง ๆ ที่อาจเกิดขึ้นในพื้นที่ โดยเฉพาะประชาชนในพื้นที่ จากรูปแบบงานก่อสร้างสะพานที่มีเสาตอม่อ จึงได้ปรับเปลี่ยนรูปแบบงานก่อสร้างสะพานข้ามแม่น้ำแม่กลอง เพื่อไม่ให้มีตอม่อในแม่น้ำ เป็นแบบสะพานคานขึง (Extradosed Bridge) ก่อสร้างคู่ขนานกับสะพานจุฬาลงกรณ์ และสะพานธนะรัชต์ มีความยาวทั้งสิ้น 340 เมตร แบ่งเป็น 3 ช่วงสะพาน โดยช่วงสะพานที่ข้ามแม่น้ำแม่กลอง ช่วงที่มีความยาวมากที่สุดคือ 160 เมตร และมีความสูง 16 เมตร เป็นแบบผสมคานคอนกรีตสมดุล (Balance Cantilever )
รูปแบบสะพานมีการใช้สายเคเบิลร้อยเข้ากับเสาหลักโดยตรง ด้วยเทคนิคทางวิศวกรรม เพื่อขึงช่วยรับน้ำหนัก (Tension cable) ทำให้ลดจำนวนตอม่อที่รองรับน้ำหนักลงได้ ถือได้ว่าเป็นสะพานรถไฟที่ใช้คานขึงแห่งแรกของประเทศไทย ซึ่งปัจจุบันงานก่อสร้างสะพานข้ามแม่น้ำแม่กลองเกือบเสร็จสมบูรณ์แล้ว และได้จัดพิธีเทคอนกรีตเชื่อมต่อสะพานช่วงสุดท้ายบรรจบสะพานข้ามแม่น้ำแม่กลอง โดยคาดว่าสะพานขึงแห่งนี้จะก่อสร้างแล้วเสร็จ ปลายปี 2565 และสามารถเปิดใช้การเดินรถได้ ปลายปี 2566
สะพานแห่งนี้จะถือเป็นแลนด์มาร์คใหม่ที่สำคัญ ของจังหวัดราชบุรีสามารถส่งเสริมให้เป็นสถานที่ท่องเที่ยวสำคัญและการจัดกิจกรรมอื่นๆของจังหวัด โครงการก่อสร้างรถไฟทางคู่ ภารกิจสำคัญเพื่อยกระดับการเดินทาง เพิ่มศักยภาพการให้บริการขนส่งระบบราง ลดต้นทุนการขนส่งระบบโลจิสต์ติก เพิ่มประสิทธิภาพการขนส่งสินค้าทางรถไฟ ลดระยะเวลาในการเดินทาง พัฒนาคุณภาพชีวิต ประหยัดพลังงานเชื้อเพลิง ลดปัญหามลพิษต่อสิ่งแวดล้อม เชื่อมโยงเครือข่ายการบริหารจัดการระบบขนส่งมวลชน สินค้าและบริการ ทั้งในพื้นที่ชนบท เมือง และประเทศเพื่อนบ้านอย่างมีประสิทธิภาพ ขับเคลื่อนเศรษฐกิจของประเทศสู่ความมั่นคง มั่งคั่ง อย่างยั่งยืน
วันอังคารที่ 12 ตุลาคม 2564
กรมส่งเสริมการค้าระหว่างประเทศ ชี้แจงข้อสงสัยการจัดงานแสดงสินค้าไลฟ์สไตล์และแฟชั่น“The Marche by STYLE Bangkok”
กรมส่งเสริมการค้าระหว่างประเทศ ระบุ การจัดงาน The Marche by STYLE Bangkok  เป็นกิจกรรมส่งเสริมการตลาดสินค้าในลักษณะการออกร้านขายของในห้าง ไม่ใช่การจัดงานแสดงสินค้า และมีการขออนุญาตเขตปทุมวัน ตามประกาศ กทม.เรียบร้อย
วันที่ 12 ตุลาคม 2564 นายภูสิต รัตนกุล เสรีเริงฤทธิ์ อธิบดีกรมส่งเสริมการค้าระหว่างประเทศ ชี้แจง ดังนี้
1) การจัดงาน The Marche by STYLE Bangkok เป็นกิจกรรมส่งเสริมการตลาดสินค้าไลฟ์สไตล์และแฟชั่นในลักษณะการออกร้านขายของในห้าง ไม่ใช่การจัดงานแสดงสินค้า มีวัตถุประสงค์เพื่อช่วยเหลือ ผู้ประกอบการ SMEs ให้สามารถขายสินค้าได้ทั้งในประเทศ และต่างประเทศ โดยมีการจัด Online Business Matching (OBM) ซึ่งเป็นการจัดทดแทนงานแสดงสินค้า STYLE Bangkok 2021 ที่ไม่สามารถจัดได้ตามปกติเนื่องจากสถานการณ์โควิด 19
2) งาน The Marche ได้รับอนุญาต เป็นหนังสือจากเขตปทุมวัน (นส.ลว. 29 กย.64 ) ให้จัดงานได้ เนื่องจากเขตพิจารณาเห็นว่า มีมาตรการป้องกันการแพร่ระบาดของโควิด ตามประกาศ กทม. ทั้งนี้ในวันพิธีเปิด ก่อนเริ่มงานช่วงเช้า มี จนท. จากเขตปทุมวัน ได้เข้ามาตรวจเช็คความเรียบร้อยด้วย ทั้งนี้ การทำหนังสือขออนุญาตเขต เป็นไปตามข้อกำหนดของ ศบค. ที่จะต้องขออนุญาตจัดงานล่วงหน้าผ่านเขตอันเป็นที่ตั้งของที่จัดงาน
3) The Marche ไม่ใช่งานแสดงสินค้าขนาดใหญ่ แต่เป็นลักษณะกิจกรรม การตลาดแบบขายของในห้าง จึงใช้คำว่า the Marche แปลว่า "ตลาด" โดยมีรูปแบบเหมือนกับที่ ห้างสรรพสินค้า เปิดบูธให้คนมาขายของ
4) โดยปกติงาน STYLE ที่เคยจัดที่อิมแพคเมืองทอง ทุกปีมีผู้ขายเข้าร่วมงานมากกว่า 2,000 คูหา ในขณะที่การจัดงาน The Marche by STYLE Bangkok ระหว่าง 6-10 ตค ที่เซ็นทรัลเวิลด์ ครั้งนี้ มีผู้ขายเพียง 120 คูหา (เพียงประมาณ 5% ของงานปกติ) และจัดคูหากระจายกันอยู่ในพื้นที่หลายๆโซนของห้างเซ็นทรัลเวิลด์ ไม่ได้กระจุกตัวอยู่ในที่เดียว ทั้งนี้ ห้าง Central world ก็มีมาตรการคัดกรองผู้เข้าทำงานในพื้นที่ที่เข้มงวด โดยจนท. ที่เกี่ยวข้องและผู้ประกอบการทุกรายที่เข้าร่วม จะต้องแสดงผลตรวจ ATK ทุกคน ก่อนได้รับบัตรผ่านเข้าห้าง
วันอังคารที่ 5 กรกฎาคม 2565
ไอแบงก์ ออกสินเชื่อเพื่อที่อยู่อาศัยอัตรากำไรต่ำ สานฝันคนอยากมีบ้าน
สินเชื่อเพื่อที่อยู่อาศัยจากไอแบงก์ ออกมาเพื่อตอบสนองความต้องการของคนอยากมีบ้าน ทั้งบ้านใหม่ที่เป็น บ้านเดี่ยว บ้านแฝด ทาวน์เฮ้าส์ ทาวน์โฮม โฮมออฟฟิศ อาคารพาณิชย์ ห้องชุด/คอนโด หรือถ้าเป็นบ้านมือสองอายุหลักประกันต้องไม่เกิน 15 ปี
ธนาคารอิสลามแห่งประเทศไทย (ไอแบงก์) เติมเต็มความฝันของคนที่อยากมีบ้าน ด้วยสินเชื่อเพื่อที่อยู่อาศัยที่สามารถขอสินเชื่อเพื่อซื้อบ้านใหม่และบ้านมือสอง รวมถึงก่อสร้าง ซ่อมแซม ต่อเติม ที่อยู่อาศัย คิดอัตรากำไรต่ำพิเศษ สามารถขอสินเชื่อวงเงินอเนกประสงค์เพิ่มได้ พร้อม ฟรี ค่าธรรมเนียม Front-end Fee และค่าประเมินราคาหลักประกัน
สินเชื่อเพื่อที่อยู่อาศัยจากไอแบงก์ ออกมาเพื่อตอบสนองความต้องการของคนอยากมีบ้าน ทั้งบ้านใหม่ที่เป็น บ้านเดี่ยว บ้านแฝด ทาวน์เฮ้าส์ ทาวน์โฮม โฮมออฟฟิศ อาคารพาณิชย์ ห้องชุด/คอนโด หรือถ้าเป็นบ้านมือสองอายุหลักประกันต้องไม่เกิน 15 ปี ให้วงเงินสินเชื่อสูงสุดถึง 20 ล้านบาทต่อราย ผ่อนได้นานสูงสุด 35 ปี สำหรับอัตรากำไรเริ่มต้นที่ร้อยละ 2.25 ต่อปี โดยรายละเอียดมีดังนี้
สินเชื่อที่อยู่อาศัย    อัตรากำไร (ต่อปี)
ปีที่ 1 ปีที่ 2  ปีที่ 3 ขึ้นไป
เพื่อซื้อบ้านใหม่   2.25% SPRL –5.15% SPRL –2.50%
เพื่อก่อสร้าง/ซ่อมแซม/ต่อเติมบ้าน
เพื่อซื้อบ้านมือสอง   3.25% SPRL –4.15% SPRL –2.25%
SPRL ปัจจุบัน = 7.40% ต่อปี
นอกจากนี้ ลูกค้ายังสามารถขอสินเชื่อวงเงินอเนกประสงค์เพื่ออุปโภคบริโภคที่เกี่ยวเนื่องกับที่อยู่อาศัยเพิ่มเติมได้ โดยคิดอัตรากำไรสำหรับผู้ขอสินเชื่อเพื่อซื้อบ้านใหม่หรือก่อสร้าง/ซ่อมแซม/ต่อเติมบ้าน ที่ SPRL –2.50% ต่อปีตลอดอายุสัญญา และคิดอัตรากำไรสำหรับผู้ขอซื้อบ้านมือสอง ที่ SPRL –2.00% ต่อปีตลอดอายุสัญญา ทั้งนี้ หากลูกค้าทำตะกาฟุล MRTA / MLTA คุ้มครองเต็มวงเงินสินเชื่อ ขั้นต่ำ 10 ปี หรือตลอดอายุสัญญา ลดอัตรากำไรในปีแรกทุกวงเงินลงอีก 0.25% ด้วย
พิเศษ! ขอสินเชื่อที่อยู่อาศัย ตั้งแต่วันนี้ - 31 ธันวาคม 2565 รับสิทธิ์ ฟรี ค่าธรรมเนียม Front-end Fee และค่าธรรมเนียมการประเมินราคาหลักประกัน สูงสุด 4,000 บาท โดยลูกค้าสำรองจ่ายค่าประเมินไปก่อนและสามารถขอคืนหลังจากเบิกใช้สินเชื่อกับธนาคารได้
ผู้สนใจสามารถติดยื่นขอสินเชื่อได้ที่ ไอแบงก์ ทุกสาขาใกล้บ้าน หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก